

Podonyi Hedvig

*Jóna Dávid*

Vannak, akik akkor sem felejtenek el játszani, ha már felnőttek. És vannak, akik leginkább szavakkal szeretnek játszani – megnézni őket innen-onnan, kifordítani és befordítani, fejük tetejére állítani, szétszedni és összerakni, felborzolni és lesimítani, szokatlan sorrendbe terelgetni. Mindez odáig vezethet, hogy új szöveggé szövődve új lelket is kapnak, és úgy mutatják meg nekünk a világot, ahogyan azelőtt talán még sosem láttuk. Ilyen *komoly* játékból születtek Jóna Dávid költő Tantusz című könyvének szórakoztatóan elgondolkodtató, elgondolkodtatóan szórakoztató szösszenetei.

*Jóna Dávid: Tantusz*

*Borító: Zsigmond István (Vaczak)*

*Kortárs Magyar Irodalom, 2024.*